Amb quin altre nom fou coneguda Daulis?
Daulis, posteriorment anomenada Daulia (en grec antic Δαυλίς, Δαυλία) era una antiga ciutat de Fòcida prop de Beòcia al camí entre Orcomen i Queronea fins a Delfos. El seu nom derivaria de la nimfa Daulis filla de Cefís.
Homer ja l'esmenta com una ciutat de Fòcida junt amb Crissa i Panope al "Catàleg de les naus" a la Ilíada. La mitologia la fa residència del rei de Tràcia, Tereu, que es va casar amb Procne, filla de Pandíon rei d'Atenes.
Va ser destruïda pels perses durant la invasió de Xerxes I de Pèrsia, segons Heròdot, i altre cop per Filip II de Macedònia al final de la guerra sagrada, però sempre reconstruïda diu Pausànies. Tenia una posició mot sòlida a la cimera d'un turó i estava molt ben fortificada. La ciutat tenia un temple dedicat a Atena, i a la rodalia, a un lloc anomenat Tronis, una capella dedicada a un heroi de nom Arquègetes. Pausànies també diu que els habitants de Daulis eren poc nombrosos, però que superaven a tots els altres focis en força i estatura.
El nom s'ha conservat en la moderna vila de Dhavlía, a la vora d'un riu anomenat Plataniá, que desaigua al Cefís. La vila té a prop el monestir de Jerusalem.
Daulia.